
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 149
                                                                    31 iulie 2025
privind aprobarea tarifelor pentru unele servicii comunitare de utilități publice, specifice serviciului public de salubrizare, prestate de către S.C. Ecoserv Sig S.R.L. 


Consiliul Local al Municipiului Sighișoara, întrunit în ședință ordinară,

Luând act de proiectul de hotărâre, înregistrat cu nr. 11.228/28.03.2025 și la Consiliul Local Sighișoara cu nr. 18.550/06.06.2025, de referatul de aprobare, înregistrat cu nr. 11.226/28.03.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările;

Având în vedere Hotărârea Consiliului Local Sighișoara nr. 49/31.03.2011, modificată și completată prin Hotărârea Consiliului Local Sighișoara nr. 105/08.06.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie; 

Luând în considerare Hotărârea Consiliului Local Sighișoara nr. 242/29.09.2022, modificată și completată prin Hotărârea Consiliului Local Sighișoara nr. 122/30.05.2023, prin care s-a aprobat delegarea gestiunii prin atribuire directă a unor activități specifice serviciului public de salubrizare al Municipiului Sighișoara către S.C. Ecoserv Sig S.R.L.; 

Având în vedere prevederile Contractului de delegare a gestiunii prin atribuire directă a unor activități specifice serviciului public de salubrizare al Municipiului Sighișoara către S.C. Ecoserv Sig S.R.L., înregistrat cu nr. 32.621/12.10.2022, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 122/30.05.2023;

Ţinând cont de prevederile Legii nr. 51/2006, Legea serviciilor comunitare de utilităţi publice, republicată, cu modificările şi completările ulterioare, de prevederile Ordonanței Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003;

Având în vedere prevederile Ordinului nr. 640/2022 al Autorității Naționale de Reglementare pentru Serviciile Comunitare de Utilități Publice privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, cu modificările și completările ulterioare;
Văzând prevederile Regulamentului - cadru al serviciului de salubrizare a localităților, aprobat prin Ordinul nr. 97/2025 al Autorității Naționale de Reglementare pentru Serviciile Comunitare de Utilități Publice;

Ţinând cont de prevederile Legii nr. 101/2006, Legea serviciului de salubrizare a localităţilor, republicată, cu modificările și completările ulterioare;

Luând în considerare prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Ordonanței de Urgență a Guvernului nr. 109/2011 privind guvernanţa corporativă a întreprinderilor publice, cu modificările şi completările ulterioare şi cele ale Legii nr. 31/1990 privind societățile, republicată, cu modificările și completările ulterioare;

Ținând cont de avizul cu nr. 7/25.03.2025, prin care Consiliul de Administrație al S.C. Ecoserv Sig S.R.L. a avizat favorabil tarifele pentru prestarea de către S.C. Ecoserv Sig S.R.L. a unor activități specifice serviciului public de salubrizare al Municipiului Sighișoara, tarife aprobate prin Hotărârea Consiliului Local Sighișoara nr. 108/31.07.2024;

Văzând că, S.C. Ecoserv Sig. S.R.L. a transmis Nota de fundamentare în vederea aprobării tarifelor pentru activitatea de salubrizare; 

Luând în considerare prevederile art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare; 
Văzând Raportul de specialitate al S.C. Ecoserv Sig S.R.L. cu nr. 902/24.03.2025, înregistrat la Municipiul Sighişoara cu nr. 11.224/28.03.2025, prin care se propune aprobarea tarifelor pentru unele servicii comunitare de utilități publice, specifice serviciului public de salubrizare, prestate de către S.C. Ecoserv Sig S.R.L.;
Având în vedere și Raportul de specialitate al Serviciului Monitorizare Servicii Publice, Guvernanță Corporativă, înregistrat cu nr. 12.831/IX/10.04.2025, prin care se propune aprobarea tarifelor pentru unele servicii comunitare de utilități publice, specifice serviciului public de salubrizare, prestate de către S.C. Ecoserv Sig S.R.L.;

Având în vedere amendamentul formulat și prezentat în plenul şedinţei ordinare a Consiliului Local Sighişoara de către doamna consilier local și viceprimar Kreuzer Erzsébet, amendament însuşit şi votat de către membrii Consiliului Local Sighişoara;
   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „d”, alin. (7) lit. „n” și lit. „s”, alin. (14), art. 139 alin. (1) și a art. 196, alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

      H O T Ă R Ă Ş T E:

Art. 1. Se aprobă tarifele pentru unele servicii comunitare de utilități publice, specifice serviciului public de salubrizare al Municipiului Sighișoara, prestate de către Ecoserv Sig S.R.L., conform anexelor nr. 1 și nr. 2, care fac parte integrantă din prezenta hotărâre.

Art. 2. Cu data adoptării prezentei hotărâri, orice alte prevederi legale contrare din hotărârile Consiliului Local Sighișoara incidente, adoptate anterior, se abrogă.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Viceprimarul Municipiului Sighișoara, Compartimentul Buget, Contabilitate, Salarizare – Direcția Economică, Serviciul Monitorizare Servicii Publice, Guvernanță Corporativă din cadrul Municipiului Sighișoara și S.C. Ecoserv Sig  S.R.L., prin director Maior Gheorghe.

Art. 4. Prin grija Secretarului General al Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Șoneriu Mihai - Marcel
                                                                                                        Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu 13 voturi ”pentru” și 5 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii Publice, Guvernanță Corporativă;

  1 ex. Compartimentul Buget, Contabilitate, Salarizare – Direcția Economică;

  2 ex. S.C. Ecoserv Sig S.R.L.

11 ex.

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 149/31.07.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


